Minn informazzjoni miksuba mill-Uffiċju ta' Kommunikazzjoni tal-Pulizija jidher li nstabu d-deheb u l-oġġetti prezzjużi misruqa mill-Knisja Kolleġjata ta' Mara Immakulata f'Bormla. Is-serqa saret fil-lejl ta' 22 ta' Lulju. L-oġġetti nstabu wara li sar rejd f'residenza privata f'Bormla viċin il-mina ta' Santa Liena. Allegatament dawn instabu wara li wieħed mill-akkużati kkopera mal-Pulizija u għaddilhom l-informazzjoni. Fil-Qorti l-Ħamis 'l għadda dehru Marflene Cricchiola u Gianluca Sultana akkużati li kkomettew is-serqa. Iktar dettalji agħfas hawn .